b'\n_START_ARTICLE_\nM14\n_START_SECTION_\nUporaba M14 v oboro\xc5\xbeenih silah ZDA (1968-danes)\n_START_PARAGRAPH_\nKljub temu, da je bila M14 izlo\xc4\x8dena kot standarna pu\xc5\xa1ka v poznih 60. letih 20. stoletja, so razli\xc4\x8dne izbolj\xc5\xa1ane razli\xc4\x8dice ostale v aktivni uporabi; predvsem kot ostrostrelne pu\xc5\xa1ke in/ali pu\xc5\xa1ke dolo\xc4\x8denih dobrih strelcev zaradi svoje odli\xc4\x8dne natan\xc4\x8dnosti in dolgega dosega._NEWLINE_Ostrostrelna pu\xc5\xa1ka M21 je v standardni uporabi v Kopenski nacionalni gardi ZDA in v posebnih enotah (kot je npr. enota OPFOR v Joint Readiness Training Center). Nekatere M14 so ostale v inventarju Kopenske vojske ZDA vse do ira\xc5\xa1ke vojne. S pri\xc4\x8detkom globalne vojne proti terorizmu in pomanjkanjem M21 so ponovno uvedli \xc5\xa1tevilne izvirne M14, pri \xc4\x8demer so jih posodobili in nadgradili: dodali so jim strelne daljnoglede, zamenjali lesena kopita s kopiti iz umetnih mas, ..._NEWLINE_Nekatere enote Korpusa mornari\xc5\xa1ke pehote ZDA (USMC) so obdr\xc5\xbeale M14 v uporabi. Tako so skavti ostrostrelci na Filipinih med letoma 1989 in 1991 uporabljali M14 NM z daljnogledom ART II. 5. vod FAST \xc4\x8dete je uporabljal M14 DM (Designated Marksman) in M16 HBAR kot pu\xc5\xa1ke dolo\xc4\x8denih dobrih strelcev v Somaliji leta 1993. V sredini 90. let 20. stoletja je USMC uvedel novo pu\xc5\xa1ko dolo\xc4\x8denih strelcev in sicer predelano M14, ki je dobila naziv Designated Marksman Rifle (DMR). Namenjena je bila varnostnim enotam (SRT in FAST \xc4\x8dete) in skavtom ostrostrelcem, v primeru, \xc4\x8de se bi M40 izkazala kot neustrezno. Strelska ekipa Korpusa mornari\xc5\xa1ke pehote ZDA tudi uporablja izvirne M14._NEWLINE_1. bataljon 3. pehotnega polka (The Old Guard) ostaja edina regularna bojna enota Kopenske vojske ZDA, ki uporablja M14 kot standardno oro\xc5\xbeje, pri \xc4\x8demer imajo pokromljen bajonet in dodatno leseno kopito z belim nosilnim trakom za voja\xc5\xa1ke pogrebe, parade in druge protokolarne potrebe. _NEWLINE_\xc4\x8castna stra\xc5\xbea Vojnega letalstva ZDA, Ceremonialna stra\xc5\xbea Vojne mornarice ZDA in bazne \xc4\x8dastne stra\xc5\xbee prav tako uporabljajo M14 v protokolarne namene. Voja\xc5\xa1ka akademija ZDA, Pomorska akademija ZDA, Vojnoletalska akademija ZDA, Citadela, Univerza Norwich, Voja\xc5\xa1ki in\xc5\xa1itut Viginije in Kolegij in dr\xc5\xbeavna univerza Severne Georgie prav tako uporabljajo M14 za usposabljanje in parade. _NEWLINE_Razli\xc4\x8dne specialne sile ZDA tudi uporabljajo M14, predvsem pa Navy SEALs, ki uporabljajo M14 kot pehotno, dobrostrelsko in ostrostrelsko pu\xc5\xa1ko. V za\xc4\x8detku vietnamske vojne so SEALi uporabljali M14 predvsem kot ostrostrelsko oro\xc5\xbeje. Pozneje so M14 v ve\xc4\x8dini zamenjali s SR-25 in Mk 14 Mod 0 EBR (Enhanced Battle Rifle)._NEWLINE_Tudi ladje Vojne mornarice ZDA imajo v inventarju ve\xc4\x8d M14. Primarno so uporabljajo kot oboro\xc5\xbeitev stra\xc5\xbearjev in za izstreljevanje velikih gumijastih projektilov, s pomo\xc4\x8djo katerih nato z vrvmi pove\xc4\x8dejo med seboj dve ladji na morju._NEWLINE_Kljub temu, da je M14 druga najdalj uporabljena pu\xc5\xa1ka v voja\xc5\xa1ki zgodovini ZDA (prva je M1903 Springfield), je pa hkrati tudi standardna pu\xc5\xa1ka s _NEWLINE_najkraj\xc5\xa1im sta\xc5\xbeem.\n_START_SECTION_\nCivilna uporaba in uporaba izven ZDA\n_START_PARAGRAPH_\nCivilna polavtomatska pu\xc5\xa1ka je bila ponujena civilnemu trgu s strani Springfield Armory pod oznakami M1A, M14S,..._NEWLINE_Produkcijsko linijo M14 so leta 1967 prodali Tajvanu, ki je naslednje leto pri\xc4\x8del proizvajali licen\xc4\x8dno pu\xc5\xa1ko tip 57. Do danes so tako proizvedli ve\xc4\x8d kot milijon pu\xc5\xa1k, pod oznakama M305 in M14S._NEWLINE_Na Filipinih M14 uporabljajo civilnoobrambe sile: Geografska enota Civilnih pomo\xc5\xbenih sil in Civilna prostovoljska organizacija.'